آلباني

آلباني یا آلبانيا (آلبانيايي زوان: Shqipërisë) گه اۊن ٚ رسمي نام آلباني جؤمۊري (آلبانيايي: Republika e Shqipërisë) ايته کيشور ايسه گه بالکان ٚ شبه‌جزيره ؤ اۊرۊپا خۊرتاوي نسا مئن نهأ. أ کيشور کلسيا جه مؤنته‌نگرؤ ؤ صربستان، خۊرتاو ٚ جه کلسيايي مقدۊنيه ؤ یۊنان ٚ أمرأ سامانسر دأره. آلباني مديترانه دریا ورجه ؤ یۊنان ٚ دریا کلسيا ؤ اژه دریا خۊرخۊس نهأ. آلباني ۲۸,۷۴۸ کيلۊمتر مۊربع مساحت ٚ أمرأ، دۊنیا ۱۴۴اؤمي پيله کيشور ايسه ؤ ۲,۸۷۷,۷۹۷ نفر جمعيت ٚ أمرأ، کيشوران ٚ مئن ۱۳۶اؤمي ايسه. آلباني پایتخت ؤ پيله شأر، تيرانا نام دأره گه ۳۷۴,۸۰۱ نفر اۊن ٚ مئن زيوده. آلبانيايي، أ کيشور ٚ رسمي زوان ايسه گه دۊته آلباني ؤ کؤزؤوؤ کيشوران ٚ مئن رسميت دأره. آلباني مردۊم ويشتر ايسلام ٚ دين-أ دۊمبال کۊنئده ؤ مۊسلمان ايسد ؤ مسيحيت ني أ کيشور ٚ مئن أقليت ٚ دين ايسه. قديم ٚ زمات مقدۊنيه، رۊم، بيزانس ؤ عۊثماني ايمپراتۊري‌ئن آلباني سر حۊکۊمت گۊديد. آلباني ۱۹۱۲ ميلادي سال ٚ مئن خۊ ايستقلال-أ عۊثماني جه بدس بأرده ؤ ۵۰ سال ٚ ره، آلباني خلق ٚ سؤسياليستي جؤمۊري نام دأشتي ولي ۱۹۹۰ مئن ؤ شؤروي اينحلال ٚ پسي، اۊن ٚ دؤلت عوض-أ بؤسته ؤ آلباني جؤمۊري تأسيس بؤبؤسته ؤ اۊن ٚ جديد ٚ أساسي قانۊن-أ ني ۱۹۹۸ مئن تنظيم بۊگۊدئد.Countries of Europe and their rulers أ کيشور ٚ پۊل ٚ واحد لِک نام دأره.

سربس
جرگه:کشورؤن